CELEX: C2006/131/78
Language: el
Date: 2006-06-03 00:00:00
Title: Υπόθεση T-85/06: Προσφυγή της  8ης Μαρτίου 2006  — General Química κ.λπ. κατά Επιτροπής

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/41
            
         Προσφυγή της 8ης Μαρτίου 2006 — General Química κ.λπ. κατά Επιτροπής
   (Υπόθεση T-85/06)
   (2006/C 131/78)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσες: General Química, S.A. (Lantarón, Álava, Ισπανία), Repsol Química, S.A. και Repsol YPF, S.A. (Μαδρίτη, Ισπανία) [εκπρόσωποι: J. M. Jiménez Laiglesia και J. Jiménez Laiglesia, δικηγόροι]
   
      Καθής: Επιτροπή των Ευρωπαϊκών Κοινοτήτων
   Αιτήματα των προσφευγουσών
   Οι προσφεύγουσες ζητούν από το Πρωτοδικείο:
   
               —
            
            
               να ακυρώσει τα άρθρα 1, στοιχείο ζ', 1, στοιχείο η', και 2, στοιχείο δ', της αποφάσεως [C(205)5592, τελικό, της 21ης Δεκεμβρίου 2005] καθόσον αυτή διαλαμβάνει ότι η Repsol Química και η Repsol YPF ευθύνονται εις ολόκληρον για παράβαση του άρθρου 81, παράγραφος 1, ΕΚ,
               επικουρικώς, να ακυρώσει την απόφαση στο μέτρο που αναγνωρίζει την εις ολόκληρο ευθύνη της Repsol YPF.
            
         
               —
            
            
               να ακυρώσει το άρθρο 2, στοιχείο δ', της αποφάσεως καθόσον καθορίζει το ποσό του προστίμου σε 3,38 εκατομμύρια ευρώ,
               επικουρικώς, να μειώσει, κατά το προσήκον μέτρο, το ποσό του επιβληθέντος προστίμου.
            
         
               —
            
            
               Να καταδικάσει την Ευρωπαϊκή Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Η προσφυγή στρέφεται κατά της αποφάσεως της Επιτροπής C(2005) 5592, τελικό, της 21ης Δεκεμβρίου 2005, στην υπόθεση COMP/F/38.443 — Χημικές ουσίες για τη βιομηχανία καουτσούκ. Με την προσβαλλόμενη απόφαση, η Επιτροπή έκρινε ότι οι προσφεύγουσες, μαζί με άλλες επιχειρήσεις, παρέβησαν το άρθρο 81, παράγραφος 1, ΕΚ, και το άρθρο 53 της Συμφωνίας ΕΟΧ καθόσον συμμετείχαν, κατά την περίοδο 1999-2000, σε σειρά συμφωνιών και εναρμονισμένων πρακτικών που συνίσταντο στον καθορισμό των τιμών και στην ανταλλαγή εμπιστευτικών πληροφοριών στον τομέα των χημικών ουσιών για τη βιομηχανία καουτσούκ στον ΕΟΧ. Για τις παραβάσεις αυτές, η Επιτροπή επέβαλε στις προσφεύγουσες πρόστιμο εις ολόκληρον.
   Προς στήριξη των αιτημάτων τους, οι προσφεύγουσες προβάλλουν τους εξής λόγους:
   
               —
            
            
               Εσφαλμένη εκτίμηση εκ μέρους της Επιτροπής καθόσον αναγνωρίζει την ευθύνη της Repsol YPF και της de Repsol Química από κοινού με την General Química και, επικουρικώς, εσφαλμένη εκτίμηση και εσφαλμένη αιτιολογία καθόσον αναγνωρίζει την εις ολόκληρο ευθύνη της Repsol YPF.
            
         
               —
            
            
               Εσφαλμένη εκτίμηση, εσφαλμένη αιτιολογία και παραβίαση των αρχών της αναλογικότητας και της ίσης μεταχειρίσεως στον υπολογισμό της κυρώσεως.
            
         
               —
            
            
               Εσφαλμένη εκτίμηση και έλλειψη αιτιολογίας ως προς την εφαρμογή της ανακοινώσεως της Επιτροπής σχετικά με τη μη επιβολή και τη μείωση των προστίμων σε περιπτώσεις συμπράξεων (καρτέλ) (1).
            
         
      (1)  ΕΕ 2002, C 45, σ. 3.